Document ID: /roh_data/filtered/Bilingualer_Corpus_interleaved-it-rm.jsonl.gz/1705

This is a text translated from Italian to Rumantsch Grischun.
Comunicato del Governo del 4 febbraio 2010

Il Cantone dei Grigioni si impegna affinché i fondi della nuova impostazione della perequazione finanziaria e della ripartizione dei compiti tra Confederazione e Cantoni (NPC) mantengano una dotazione uniforme. Il Governo ha licenziato uno scritto in tal senso a destinazione della Conferenza dei governi cantonali. Si è inoltre occupato di due prese di posizione a destinazione della Confederazione relative alla naturalizzazione agevolata degli stranieri di terza generazione, nonché alla revisione della legge sulle derrate alimentari.

I fondi di perequazione della NPC devono essere dotati in modo uniforme

Il Governo grigionese si dice contrario alla modifica della dotazione dei due fondi di perequazione della NPC tra Confederazione e Cantoni. In uno scritto alla Conferenza dei governi cantonali (CdC), il Governo critica la recente presa di posizione rilasciata dal nuovo presidente della CdC.

A inizio anno il presidente della CdC aveva dichiarato in un'intervista che il volume della compensazione dell'aggravio sociodemografico potrebbe venire aumentato a scapito della compensazione dell'aggravio geotopografico. In vista delle imminenti discussioni, il Governo considera questa affermazione non corretta e non in grado di catalizzare consensi sia per motivi di contenuto, sia a causa dell'assenza di una decisione dell'assemblea plenaria della CdC.

Come osserva inoltre il Governo, la dotazione uniforme dei due fondi di compensazione degli aggravi per la quale si è optato è il risultato di un'ampia discussione politica che considera i risultati globali per tutti i Cantoni. Essa è stata decisa dal Parlamento federale su richiesta del Consiglio federale in considerazione della ponderazione di numerosi fattori ed è sostenuta dalla grande maggioranza dei Cantoni. Attualmente la Confederazione dota ogni anno i due fondi di perequazione di circa 341 milioni di franchi.

Secondo il Governo non vi sono basi o nuove informazioni che richiedano un adeguamento della dotazione dei due fondi di compensazione degli oneri fissata a livello politico. Del resto non si può nemmeno parlare di una dotazione eccessiva del fondo di compensazione dell'aggravio geotopografico. Esso permette di compensare solo una parte relativamente piccola degli oneri dovuti alle strutture dei Cantoni interessati. La parte di gran lunga più grande è a carico degli stessi Cantoni. Inoltre va considerato che, con complessivamente 17 Cantoni beneficiari, la compensazione dell'aggravio geotopografico è relativamente diffusa.

Il Governo si esprime in merito all'iniziativa parlamentare "La Svizzera deve riconoscere i propri figli"

Il Governo grigionese sostiene di principio la naturalizzazione agevolata degli stranieri di terza generazione. È quanto scrive nella propria presa di posizione a destinazione della Confederazione in merito all'iniziativa parlamentare "La Svizzera deve riconoscere i propri figli". Il Governo accoglie con favore in particolare il fatto che, a differenza del progetto fallito nel 2004, quello presentato ora non prevede l'acquisizione automatica della cittadinanza in ragione della nascita sul territorio svizzero. La naturalizzazione dipenderà anche in futuro da una domanda e da una decisione dell'autorità.

Il Governo ritiene sensata l'introduzione di una procedura semplificata per le persone che vivono in Svizzera sin dalla nascita e i cui genitori hanno anch'essi seguito in Svizzera una parte considerevole della loro formazione scolastica e professionale. Viene accolta con favore anche l'intenzione di creare una regolamentazione uniforme a livello nazionale in questo settore. Ciononostante, il Governo respinge singole disposizioni del progetto. Richiede tra l'altro che la Confederazione continui anche in futuro a limitarsi a stabilire "prescrizioni minime", lasciando come finora ai Cantoni la possibilità di emanare prescrizioni più ampie. Infine, al Governo risulta incomprensibile il perché le condizioni materiali della naturalizzazione non debbano avere la stessa validità per tutte le forme di naturalizzazione agevolata.

Sostenuta la revisione dell'ordinanza federale sulle derrate alimentari

Il Governo grigionese accoglie con favore la revisione dell'ordinanza sulle derrate alimentari e gli oggetti d'uso, nonché dell'ordinanza concernente l'esecuzione della legislazione sulle derrate alimentari prevista dalla Confederazione. Il motivo per la nuova regolamentazione risiede nella necessità di adeguare ai requisiti e alle esigenze odierni le formazioni degli ispettori e dei controllori delle derrate alimentari, nonché dei chimici cantonali.

Nella propria presa di posizione, il Governo lamenta però il fatto che in futuro non sarà più richiesta una formazione pratica per conseguire il diploma federale di chimico delle derrate alimentari. Secondo il Governo, l'esperienza pratica è infatti indispensabile per poter esercitare ad esempio la funzione di chimico cantonale.

Sussidi cantonali a favore di diverse istituzioni

Engadiner Lehrwerkstatt für Schreiner:

il progetto per il risanamento e l'ampliamento dell'impianto di riscaldamento presso il laboratorio di formazione engadinese per falegnami a Samedan viene approvato e sostenuto con un sussidio edilizio cantonale di al massimo 164'373 franchi.

Progetti stradali

Il Governo ha stanziato complessivamente 1'265'000 franchi per la costruzione e il risanamento dei seguenti tratti stradali:

- diverse strade cantonali e nazionali: sostituzione di allarmi antincendio nelle gallerie

Organo: Governo

Fonte: it Cancelleria dello Stato dei Grigioni

04.02.2010
Communicaziun da la regenza dals 4 da favrer 2010

Il chantun Grischun s'engascha per ch'ils sistems da la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF) hajan er vinavant dotaziuns gulivas. La regenza ha deliberà ina brev correspundenta per mauns da la conferenza da las regenzas chantunalas. Plinavant ha ella tractà las consultaziuns federalas pertutgant la natiralisaziun facilitada per persunas da la terza generaziun sco er pertutgant la revisiun da l'ordinaziun da victualias.

Ils sistems da gulivaziun da la NGF duain avair er vinavant dotaziuns gulivas

La regenza grischuna è cunter ina midada da la dotaziun dals dus sistems da gulivaziun da la NGF tranter la confederaziun ed ils chantuns. En ina brev a la conferenza da las regenzas chantunalas (CdC) crititgescha la regenza la posiziun ch'il nov president da la CdC ha prendì dacurt.

Il cumenzament da l'onn aveva il president da la CdC declerà en ina intervista ch'il volumen da la gulivaziun da las grevezzas sociodemograficas possia vegnir augmentà sin donn e cust da la gulivaziun da las grevezzas geografic-topograficas. Tant areguard il cuntegn sco er perquai ch'i manca in conclus da la radunanza plenara da la CdC, n'è questa decleraziun betg correcta tenor l'avis da la regenza, ed en vista a las discussiuns vegnintas na promova ella er betg il consens.

Sco che la regenza menziunescha vinavant, è la dotaziun guliva, ch'è vegnida tschernida per ils dus sistems da gulivaziun da las grevezzas, il resultat d'ina vasta discussiun politica che tegna quint dals resultats totals per tut ils chantuns. Ella è vegnida concludida dal parlament federal sin proposta dal cussegl federal, e quai sin basa d'ina valitaziun generala da numerus facturs. Ella è er vegnida sustegnida d'ina gronda maioritad dals chantuns. Actualmain dotescha la confederaziun ils dus sistems da gulivaziun cun var 341 milliuns francs per onn.

Tenor l'avis da la regenza n'èn er avant maun ni infurmaziuns da basa ni novas enconuschientschas che giustifitgassan d'adattar las dotaziuns dals dus sistems da gulivaziun ch'èn il resultat d'ina decisiun politica. Dal rest na poi er betg vegnir ditg che la gulivaziun da las grevezzas geografic-topograficas fiss surdotada. Cun ses agid po vegnir gulivada mo ina part relativamain pitschna da las grevezzas che resultan als chantuns pertutgads tras lur structuras. Lunschor la gronda part ston ils chantuns surpigliar sezs. Plinavant stoi vegnir resguardà che totalmain 17 chantuns survegnan ina gulivaziun da las grevezzas geografic-topograficas. Questa gulivaziun vegn pia repartida en moda relativamain vasta.

La regenza sustegna l'inizativa parlamentara "La Svizra sto renconuscher ses uffants"

La regenza grischuna sustegna da princip la natiralisaziun facilitada per persunas da la terza generaziun. En sia resposta da consultaziun a la confederaziun tar l'iniziativa parlamentara "La Svizra sto renconuscher ses uffants" conferma ella quai. En spezial beneventa la regenza ch'i na vegn – cuntrari al project che ha fatg naufragi l'onn 2004 – betg pli prescrit ina natiralisaziun automatica sin fundament da la naschientscha en Svizra. La natiralisaziun dependa anc adina d'ina proposta e d'in conclus da l'autoritad.

A la regenza pari raschunaivel d'introducir ina natiralisaziun facilitada per persunas che vivan dapi lur naschientscha en Svizra e che han geniturs che han gia absolvì ina part essenziala da lur furmaziun da scola e professiunala en quest pajais. Beneventada vegn er l'intenziun da crear ina regulaziun unitara per l'entira Svizra sin quest champ. Tuttina refusa la regenza singulas disposiziuns dal project. Ella pretenda tranter auter che la confederaziun fixeschia er vinavant mo "prescripziuns minimalas" e ch'ils chantuns possian relaschar sco fin ussa prescripziuns pli vastas. Per la regenza n'èsi la finala betg cler, pertge che las premissas da natiralisaziun materialas na duessan betg valair en la medema moda per tut las furmas da natiralisaziun facilitada.

La revisiun da l'ordinaziun federala da victualias vegn beneventada

La regenza grischuna beneventa la revisiun da l'ordinaziun davart victualias ed objects da diever sco er da l'ordinaziun davart l'execuziun da la legislaziun da victualias. Il motiv per la nova regulaziun è che las scolaziuns da las inspecturas e dals inspecturs da victualias, da las controlladras e dals controlladers da victualias u da las chemicistas e dals chemicists chantunals ston vegnir adattadas a las pretensiuns ed als basegns actuals.

En sia resposta da consultaziun crititgescha la regenza dentant ch'ina furmaziun pratica na saja en il futur betg pli ina premissa per survegnir il diplom federal da chemicista u da chemicist da victualias. A l'avis da la regenza è l'experientscha pratica dentant indispensabla per pudair ademplir per exempel la funcziun d'ina chemicista u d'in chemicist chantunal.

Contribuziuns chantunalas a differentas instituziuns

Lavuratori d'emprendissadi engiadinais per scrinarias e per scrinaris:

Il project per la renovaziun e per l'engrondiment dal stgaudament dal lavuratori d'emprendissadi engiadinais per scrinarias e per scrinaris a Samedan vegn approvà e sustegnì cun ina contribuziun maximala da 164'373 francs.

Projects da vias

La regenza ha approvà totalmain 1'265'000 francs per construir e per sanar ils suandants trajects da vias:

- diversas vias chantunalas e naziunalas: remplazzament d'indrizs d'alarm per incendis en tunnels

Gremi: regenza

Funtauna: rg chanzlia chantunala dal Grischun

04.02.2010